Erevānas automobiļu rūpnīca

thumb|right|240px|''ErAZ-762V''
**Erevānas automobiļu rūpnīca** (), plašāk pazīstama pēc nosaukuma krievu valodā *Ереванский автомобильный завод* (*ЕрАЗ*, ***ErAZ*** jeb ***JerAZ***; *jeraz* armēņu valodā ir "sapnis"), bija  Armēnijas autobūves rūpnīca Erevānā. Tā tika izveidota 1966. gadā un ražoja kravas mikroautobusus. 1995. gadā rūpnīca tika privatizēta, bet 2002. gadā uzņēmums bankrotēja.

## Vēsture
1960. gadu pirmajā pusē PSRS nobrieda nepieciešamība palielināt maztonnāžas furgonu ražošanu. Šim nolūkam bija paredzēts ražot Rīgas autobusu fabrikā (RAF) izstrādāto kravas mikroautobusu *RAF-977K*. RAF to bija izveidojusi uz mikroautobusa *[[RAF-977|RAF-977D]]* bāzes, bez logiem un sēdekļiem. Rīgas autobusu fabrika jau bija noslogota ar pasažieru mikroautobusu ražošanu visai valstij, bet rūpnīcas rekonstrukcija un paplašināšana tādā platībā, lai izlaistu arī autofurgonus, bija pārāk dārga. Jaunas rūpnīcas celtniecība būtu vēl dārgāka. Tad nozares stratēģi pievērsa uzmanību Erevānā būvējamajai autokrāvēju rūpnīcai.

Erevānas Autokrāvēju rūpnīca bija paredzēta pavisam cita veida produkcijai un mazākam ražošanas apjomam, toties ātri un ar mazām izmaksām nepabeigtos cehus varēja pārveidot par automašīnu rūpnīcu. 1965. un 1966. gadā Erevānā Autokrāvēju rūpnīcas pabeigtajos korpusos tika izlaisti dakšu autokrāvēji, bet pēc tam visi cehi tika pārveidoti autofurgonu ražošanai.

1964. gada 31. decembrī Armēnijas PSR Ministru Padome izdeva dekrētu Nr. 1084 "Par autofurgonu ar kravnesību 0,8 — 1,0 t rūpnīcas organizēšanu Erevānā būvējamās rūpnīcas “Autokrāvējs” korpusos". 1965. gada 10. septembrī rūpnīca ieguva nosaukumu "Erevānas automobiļu rūpnīca".
1965. gada laikā 66 darbinieki devās mācīties uz RAF un Uļjanovskas automobiļu rūpnīcu.

Ražojamā kravas mikroautobusa *RAF-977K* modelis tika nosaukts par *ErAZ-762*. 1966. gada aprīlī pēc RAF dokumentācijas tika samontēti pirmie divi *ErAZ-762*.
Līdz 1966. gada beigām rūpnīca tika nodota ekspluatācijā, un sākotnēji tajā bija paredzēts ik gadu izlaist līdz 400 autofurgoniem. Tā paša gada decembrī bija izgatavoti pirmie 36 mikroautobusi *ErAZ-762*. 1968. gadā gada izlaides apjoms palielinājās līdz 1000 autofurgoniem.

1971. gada septembrī tika sākta modernizēta modeļa *ErAZ-762A* ražošana; tam atšķirība bija štancētas logu vietas, kas atgādināja *RAF-977DM*. 1976. gadā tika izlaists modelis *ErAZ-762B* (izliektas sānu ribas), bet 1979. gadā – *ErAZ-762V* (sānu ribas kļuva ieliektas, jaudīgāks 85 ZS dzinējs no *GAZ-24-01*). Uz šī modeļa bāzes nelielās partijās tika izlaists refrižerators *ErAZ-762R*, kravas pasažieru (piecvietīgs) furgons *ErAZ-762VGP* (no 1988. gada) un bortu vieglā kravas mašīna (kabīne piecām vietām) *ErAZ-762VDP*.

1982. gada aprīlī tika izlaists 100 tūkstošais furgons. 1987. gadā tika sasniegts gada izlaides rekordapjoms —  automašīnas.
1980. gados tika sākta rūpnīcas rekonstrukcija, lai varētu ražot jaunu moderna dizaina autofurgona modeli *ErAZ-3730*, kā arī uz tā bāzes izveidotu refrižeratoru *ErAZ-37301* un mikroautobusu *ErAZ-3218*.

1995. gadā rūpnīca tika privatizēta, reorganizēta par akciju sabiedrību *ErAZ*.

2000. gadā tika plānots rūpnīcā sākt *VAZ* automašīnu ražošanu.
2002. gada novembrī pēc kreditoru pieprasījuma Armēnijas Ekonomikas tiesas lēma *ErAZ* atzīt par bankrotējušu.

## Atsauces